# Årsmøte Krokans venner 2012

Lørdag 9. juni kl. 18.00

Sted: Krokan

**Saksliste**

## Sak 1 Godkjenning av dagsorden

**vedtak**: Dagsorden godkjennes, med tilleggssak under Sak 10: Eventuelt

## Sak 2 Konstituering

**vedtak**:

…David Durkan velges til møteleder

…Hans Vale velges til referent

…Kirsten Natvig og Ragnhild Oppedal velges til protokollunderskrivere

## Sak 3 Årsberetning

* Det har vært holdt to styremøter; i mai 2011 og i februar 2012. Referatet er lagt ut på nettsidene.
* Det har vært gjennomført dugnad på Krokan, fra 27-29. mai 2011. Deltakere var medlemmer i Krokans venner, Kvikk Lunch turlag, samt medlemmer i Tinn og Rjukan turlag. Hytta ble malt utvendig.
* Krokans venner har foreslått en kandidat til Helbergprisen i 2012.
* Nettsidene holdes oppdatert.

**vedtak**: Årsberetningen godkjennes

## Sak 4 Orienteringssaker

Drift Krokan

Krokan skal drives sommeren 2012. Helbergstiftelsen har inngått en avtale med Ann Kristin Karlson om at hytta holdes åpen fra begynnelsen av juli til litt ut i august.

Overtakelse og drift av Krokan

Telemark Turistforening har undertegnet en intensjonsavtale med Helbergstiftelsen om å overta og drifte Krokan når hytta er ferdig oppgradert.

Planene for Krokan

Det arbeides videre med planene for oppgradering av Krokan, først og fremst ved at det arbeides for å flytte ingeniørbygget fra Frøystul tilbake til Krokan.

Siden stiftelsesmøtet har Helbergstiftelsen fått midler fra Statkraft.

Oppussing

Midlene fra Fylkeskonservatoren i Telemark vil bli benyttet i 2012. Både grunnmur på hovedhytta, og utedoene, vil bli pusset opp for beløp inn til det som er bevilget. Begge deler gjøres etter sommerferien.

Byggmester Magne Olesrud har befart taket på hovedhytta, og kan ikke finne skader på selve taket, men takskjegget er råttent.

**vedtak:** Tas til orientering

## Sak 4 Regnskap

Regnskapet er vedlagt.

På konto 31/12-2011: 24.205

**vedtak**: Regnskapet godkjennes

## Sak 5 Budsjett 2012

Krokans venner har som formål å skape oppmerksomhet rundt, og interesse for Krokan. Det gjør vi gjennom aktiviteter, slik det foreslås i sak 6. Vi vil derfor bruke noe midler til det som er planlagt, men likevel slik at vi har penger på konto.

INNTEKTER

**Medlemsavgift kr. 500**

UTGIFTER

Domeneavgift kr. 230,-

WEB-hotell kr. 1.000,-

Utgifter dugnad kr. 1.000,-

**SAMLET Kr. 2.230,-**

**vedtak**: Budsjettet godkjennes

## Sak 6 Aktiviteter 2012

Det er planlagt følgende aktiviteter:

* Dugnad på Krokan 8-10 juni
* Tilstede på Krokan under Marispelet (siste helgen av juli).
* Den 10 juni: Ta imot deltakere fra DNTs landsmøte i Skien, på Krokan. Servere kaffe og vafler, og vise Krokanfilmen.
* Tur i forbindelse med årsmøtet. Søndag den 10. juni tar vi bil til Selstali, og går med delegatene fra DNTs landsmøte til Gaustatoppen.
* Deltakelse på turer i regi av Tinn og Rjukan turlag, se nettsidene: [www.krokansvenner.no](http://www.krokansvenner.no)

**vedtak**: Aktivitetslista godkjennes

## Sak 7 Medlemsverving

**vedtak**: punktet utgår

## Sak 8 Innkomne saker

Det er ingen innkomne saker

## Sak 9 Valg

Styret har i 2011 bestått av :

* Morten Jødal, styreleder, på valg i 2012
* Hans Vale, sekretær, på valg i 2012
* David Durkan, nestleder, på valg i 2013
* Øystein Haugan, styremedlem, på valg i 2012
* Kirsten S. Natvig, kasserer, på valg i 2013
* Jørn Anderson, styremedlem, på valg i 2013

**vedtak**: Morten, Hans og Øystein gjenvelges for to år

**vedtak**: Følgende velges til valgkomite for 2012:

* Tor Nicolaysen
* Ragnhild Oppedal

**vedtak:** Følgende gjenvelges til revisor for 2012:

* Are Langmoen

## Sak 10 Eventuelt

Etter dugnaden i 2012 har Krokans venner observert at taket på Krokan turisthytte og bunnstokken på nordlige kortvegg er i dårlig forfatning.

Videre at taket på østlige «småhytte» er sterkt skadet.

Vi mener at dette må utbedres før vinteren for å unngå mere omfattende skader.

Vi synes det er vanskelig å drive kulturaktiviteter på Krokan/ gjøre fornuftig dugnadsarbeid så lenge turisthytta og tilstøtende hytter er i så dårlig forfatning.

Krokan, 9. juni 2012 Hans Vale

Ragnhild Oppedal Kirsten Natvig